Diari Oficial de la Generalitat Valenciana


Sumari del DOGV 7531, del 22-05-2015 (2015/4547)

RESOLUCIÓ d'11 de maig de 2015, del director general de Producció Agrària i Ramaderia, per la qual s'establix la convocatòria per al Pla 2015 de les ajudes destinades a la subscripció d'assegurances agràries del Pla Nacional d'Assegurances Agràries Combinades i per la qual es desenrotllen diversos aspectes relacionats amb l'aplicació de l'orde de bases per a la concessió de les ajudes a la subscripció d'assegurances agràries per al Pla 2015.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7531

Data del DOGV
:   22-05-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/4547


Data del document
:   11-05-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Correcció d'errades

 Descriptors 

:   * Conselleria de Presidència i Agricultura, Pesca, Alimentació i Aigua
    * ajuda pública

RESOLUCIÓ d'11 de maig de 2015, del director general de Producció Agrària i Ramaderia, per la qual s'establix la convocatòria per al Pla 2015 de les ajudes destinades a la subscripció d'assegurances agràries del Pla Nacional d'Assegurances Agràries Combinades i per la qual es desenrotllen diversos aspectes relacionats amb l'aplicació de l'orde de bases per a la concessió de les ajudes a la subscripció d'assegurances agràries per al Pla 2015. [2015/4547]  
  
L'Orde 14/2015, de 23 de març, de la Conselleria de Presidència i Agricultura, Pesca, Alimentació i Aigua, regula les subvencions de la Generalitat Valenciana a la subscripció d'assegurances agràries del Pla Nacional d'Assegurances Agràries Combinades (DOCV 7503, 13.04.2015).  
Esta resolució de convocatòria per al Pla 2015 de les ajudes destinades a la subscripció d'assegurances agràries conté els percentatges de subvenció tant base com addicionals, la gestió i el control i la convocatòria pròpiament dita. En relació amb la convocatòria de l'any anterior presenta importants novetats que denoten la capacitat d'adaptació de l'assegurança a les necessitats de l'agricultura i ramaderia i al mateix temps una línia continuista deguda al bon resultat obtingut amb l'estructura actual de la convocatòria.  
La sequera l'any 2014 ha sigut generalitzada i de tal magnitud que s'han vist de forma important disminuïdes les collites dels cultius de secà com la vinya, ametler, olivera, cereal i cirera. Encara que s'han establit mesures específiques per a pal·liar els greus danys de la sequera en la rendibilitat de les explotacions agràries, l'assegurança agrària és sens dubte la que permet en molts casos la supervivència dels agricultors davant d'estes adversitats climàtiques.  
En alguns cultius com l'olivera i l'ametler l'assegurament dels cultius no és una practica habitual pel que és important per a garantir la rendibilitat de les explotacions agràries recolzar amb mesures d'estímul la contractació de les assegurances.  
Esta resolució de convocatòria fomenta la contractació de les assegurances agràries en els cultius de secà i previndre la repercussió de futures situacions de sequera a la Comunitat Valenciana.  
  
Dins de la política de suport a la qualitat dels productes agroalimentaris, es mantenen les subvencions addicionals per a les assegurances que emparen produccions incloses en sistemes de protecció de qualitat agroalimentària com Denominacions d'Origen Protegides (DOP) i Indicacions Geogràfiques Protegides (IGP). També es mantenen les ajudes a les pòlisses associatives contractades per entitats associatives, les ajudes a pòlisses agrícoles en què a l'assegurat no li siga aplicable el tram de subvenció addicional establit per ENESA, i altres arreplegades en la Resolució de 30 de desembre de 2013, del director general de Producció Agrària i Ramaderia, per la qual s'establix la convocatòria per al Pla 2014 de les ajudes destinades a la subscripció d'assegurances agràries del Pla Nacional d'Assegurances Agràries Combinades i per la qual es desenrotllen diversos aspectes relacionats amb l'aplicació de l'orde de bases per a la concessió de les ajudes a la subscripció d'assegurances agràries per al Pla 2014 [2014/129]. L'estructura de la Resolució de 30 de desembre de 2013 s'ha demostrat molt eficaç donant l'oportuna resposta a les demandes del sector agrari en els seus diferents apartats en l'ultime exercici i per això s'ha mantingut com a base per a esta resolució.  
La importància de l'assegurança agrària en el manteniment de les rendes dels agricultors i ramaders és tal que s'han augmentat els percentatges de subvenció de tot els mòduls a fi de que el cost de l'assegurança no siga cap obstacle per a garantir l'accés de tots a la contractació de l'assegurança agrària.  
Als efectes del que disposa el Decret 147/2007 de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, les ajudes regulades en esta resolució s'adapten als requisits establits en els articles 27 i 28 del Reglament (UE) núm. 702/2014, de la Comissió, de 25 de juny de 2014, pel qual es declaren determinades categories d'ajuda en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea (DOUE L193, 01.07.2014.). La informació resumida del règim d'ajudes, ha sigut remesa a la Comissió Europea, i s'ha assignat el número de registre de l'ajuda SA.41906.  
  
Per tot això, en virtut del que establix l'article 70 de la Llei 5/1983, de 30 de desembre, del Consell (modificada per la Llei 12/2007, de 20 de març), basant-se en les competències establides en el Decret 89/2014, de 13 de juny, del Consell, pel qual aprova el Reglament orgànic i funcional de la Presidència i de la Conselleria de Presidència i Agricultura, Pesca, Alimentació i Aigua [2014/5565] i fent ús de les atribucions conferides en la disposició addicional primera de l'orde de bases, resolc:  
  
  
Primer. Percentatges de subvenció  
D'acord amb el que establix l'article 3.3 de l'Orde 14/2015, de 23 de març, de la Conselleria de Presidència i Agricultura, Pesca, Alimentació i Aigua, reguladora de les subvencions a la subscripció d'assegurances agràries combinades.  
1. Per a les pòlisses acollides al Pla 2015 el percentatge de subvenció aplicat exclusivament sobre la prima comercial base neta, la definició de la qual figura en l'annex IV, sense tindre en compte els recàrrecs per sinistralitat elevada, de cada pòlissa subscrita per als mòduls de les diferents línies d'assegurances agrícoles a la Comunitat Valenciana serà el següent:  
Mòdul 1: 10 %  
Mòdul 2: 20 %  
Mòdul 3: 25 %  
Mòdul P: 25 %  
Resta de mòduls: 20 %  
  
2. Sobre els percentatges anteriors s'aplicaran, si és el cas, els percentatges de les subvencions addicionals següents:  
a) 10 % per als titulars de pòlisses en les parcel·les assegurades per al cultiu de què es tracte, inscrites en les denominacions d'origen protegides (d'ara en avant DOP) indicacions geogràfiques protegides (d'ara en avant IGP), i en el Comité d'Agricultura Ecològica de la Comunitat Valenciana (d'ara en avant CAECV), segons els beneficiaris i les parcel·les presentades per les entitats de marques de qualitat en el termini d'un mes abans de la data d'inici de la contractació.  
Les DOP, IGP i CAECV a què fa referència el paràgraf anterior són les següents:  
DOP «Vins d'Utiel-Requena»  
DOP «Vins Alacant»  
DOP «Vins València»  
DOP «Raïm de Taula Embossat Vinalopó»  
DOP «Nespres de Callosa d'En Sarrià»  
DOP «Xufa de València»  
DOP «Carxofa de Benicarló»  
DOP «Arròs de València»  
DOP «Kaki Ribera del Xúquer»  
DOP «Consell Regulador del Cava»  
DOP «Oli de la Comunitat Valenciana»  
DOP «El Terrerazo»  
DOP «Vi de Finca los Balagueses»  
DOP «Pago de Tharsis»  
DOP «Chozas Carrascar»  
DOP «Vera de Estenas»  
IGP «Vins de la Terra de Castelló»  
IGP «Cítrics Valencians»  
IGP «Cireres Muntanya d'Alacant»  
Comité d'Agricultura Ecològica de la Comunitat Valenciana  
b) 10 % per a les pòlisses agrícoles en què a l'assegurat no li siga aplicable el tram de subvenció addicional establit per ENESA, lligat a les característiques de l'assegurat que es detallen a continuació: posseir la condició d'agricultor o ramader professional i trobar-se afiliat i cotitzant al Règim Especial de Treballadors Autònoms o en el Règim General de la Seguretat Social, ser titular d'explotació prioritària, ser soci d'una organització o agrupació de productors constituïda a l'empara del R(UE) núm. 543/2011, de la Comissió de 7 de juny, ser jove agricultor/a que l'any de contractació de l'assegurança o en algun dels quatre anteriors se li haja concedit l'ajuda a la primera instal·lació en virtut del R(CE) núm. 1698/2005, del Consell, de 20 de setembre, o ser titular d'explotació inclosa en un contracte territorial de zona rural (article 16, Llei 45/2007, de 13 de desembre).  
c) 20 % per a les pòlisses associatives contractades per entitats associatives d'agricultors i ramaders, amb les característiques admeses per la Direcció General d'Assegurances i Fons de Pensions, per a l'assegurament conjunt de la producció dels seus socis.  
d) 50 % per als cultius d'olivera, cereal, vinya, ametler i cirera en parcel·les de secà.  
3. Les subvencions anteriors són compatibles entre si i s'aplicaran, quan corresponga, sumant l'aplicació dels percentatges anteriorment establits per a cada tram, sempre que no superen els límits establits en l'article 3.1 de l'orde reguladora de les ajudes i en tot cas la suma de les subvencions no podrà ser superior al 65 % del rebut de prima sense tindre en compte els recàrrecs; en el cas que la subvenció supere l'esmentat percentatge, es minorarà en primer lloc la subvenció autonòmica i a continuació l'estatal fins al límit fixat.  
  
4. Línies de ramaderia.  
Les línies de retirada i destrucció d'animals morts no bovins es regularan d'acord amb els mòduls que figuren en l'annex III  
En les línies de retirada i destrucció d'animals morts bovins, la subvenció serà de 1,95 ?/cap.  
El percentatge de subvenció aplicat sobre el cost net, sense tindre en compte els recàrrecs per sinistralitat elevada, de cada pòlissa subscrita per a les diferents línies d'assegurances ramaderes no pertanyents a la retirada i destrucció de cadàvers a la Comunitat Valenciana serà del 20 %.  
Pel que fa als límits de subvenció d'ENESA més la de la Conselleria de Presidència i Agricultura, Pesca, Alimentació i Aigua sobre el rebut de prima de la pòlissa en les línies de retirada i destrucció d'animals morts i sobre el cost net en la resta de línies ramaderes, sense tindre en compte els recàrrecs per sinistralitat elevada, seran els següents:  
  
a) 87 % per a les línies de retirada i destrucció de cadàvers d'animals bovins i no bovins.  
b) 65 % per a les restants línies.  
  
Segon. Gestió i control de pòlisses del Pla Anual d'Assegurances Agràries  
1. Als efectes del control de les subvencions, el prenedor de l'assegurança en el cas de pòlisses de contractació col·lectiva o l'assegurat en cas de pòlisses individuals, seran els responsables de les infraccions administratives en matèria de subvencions i estaran subjectes a les sancions regulades en el títol IV de la Llei 38/2003, de 17 de novembre, havent de controlar:  
a) Que els titulars de les pòlisses acrediten amb el NIF o CIF segons la seua personalitat jurídica que el nom i cognoms o la raó social és idèntic al que consta en les pòlisses, estiguen donats d'alta en l'Agència Estatal de l'Administració Tributària (d'ara en avant AEAT) i no hagen mort amb anterioritat a la formalització de la pòlissa.  
b) En el cas de les pòlisses ramaderes comprovar l'existència en el Registre d'Explotacions Ramaderes de la Comunitat Valenciana d'ara en avant REREGA, dels llibres de registre d'explotació inclosos en esta, així com la compatibilitat de l'espècie i del nombre d'animals assegurats, incrementats amb els coeficients de tolerància indicats en l'apartat tercer, punt 1, lletra b, amb el fitxer que a este efecte haja facilitat la Conselleria de Presidència i Agricultura, Pesca, Alimentació i Aigua, a Agroseguro, SA, o en cas de no disponibilitat d'este fitxer amb el llibre d'explotació del ramader, degudament actualitzat amb una antelació màxima de dos mesos a la formalització de la declaració de l'assegurança, o amb una declaració responsable de l'assegurat conformada per funcionari de la conselleria, aportat per l'assegurat, conforme a l'annex I i a l'annex II, amb una antelació màxima de dos mesos a la data de formalització de la declaració de l'assegurança, en què figuren les dades corresponents als llibres d'explotació registrats en el REREGA amb indicació per a cada un d'ells de l'espècie i la capacitat registrada.  
  
2. El prenedor conservarà en el seu poder els certificats mencionats en el punt anterior durant un període de 4 anys comptats a partir de 2015, què haurà de presentar a requeriment de la Conselleria de Presidència i Agricultura, Pesca, Alimentació i Aigua, per a la verificació de la correcta aplicació de les subvencions.  
3. Per al supòsit en què la Conselleria de Presidència i Agricultura, Pesca, Alimentació i Aigua, a través de la web destinada a este efecte, proporcione als prenedors la possibilitat de verificar el compliment del que establix el punt 1b, no serà necessària l'aportació dels corresponents certificats.  
4. La Conselleria de Presidència i Agricultura, Pesca, Alimentació i Aigua disposarà de 60 dies des de la presentació per registre d'entrada de la liquidació per part d'Agroseguro, SA, per a la comunicació a esta de les incidències sorgides com a conseqüència de les comprovacions que efectue. A estos efectes es podrà realitzar telemàticament en les condicions que acrediten la seua validesa oficial.  
Per la seua banda Agroseguro, SA, disposarà de conformitat amb el que disposa la clàusula quarta del conveni de col·laboració entre la Conselleria d'Agricultura, Pesca i Alimentació de la Generalitat Valenciana i l'Agrupación Española de Entidades Aseguradoras de los Seguros Agrarios Combinados, SA, subscrit en data 21 de gener de 2003, del termini de 30 dies naturals des de la notificació per la Conselleria de Presidència i Agricultura Pesca Alimentació i Aigua dels fitxers amb les deficiències comunicades, per a la seua esmena.  
Finalitzat el mencionat termini sense esmena o sense que esta siga l'adequada, Agroseguro podrà regularitzar els imports de la subvenció imputats a la Conselleria de Presidència i Agricultura, Pesca, Alimentació i Aigua, d'acord amb les bases del conveni de col·laboració entre la Conselleria d'Agricultura, Pesca i Alimentació de la Generalitat Valenciana i l'Agrupación Española de Entidades Aseguradoras de los Seguros Agrarios Combinados, SA, subscrit en data 21 de gener de 2003.  
  
5. Els assegurats pel fet de contractar la pòlissa de l'assegurança agrària autoritzen a ENESA i a la Conselleria de Presidència i Agricultura, Pesca, Alimentació i Aigua perquè, en cas necessari i a fi de verificar la identitat i el compliment dels requisits exigits, puga sol·licitar la cessió d'informació a altres administracions, per mitjans informàtics o telemàtics, sobre la circumstància d'estar o no al corrent de les seues obligacions tributàries i de la seguretat social, així com qualsevol altra informació que permeta certificar el compliment dels requisits exigits per a l'obtenció de les subvencions regulades.  
  
  
Tercer. Gestió i controls addicionals per a les pòlisses ramaderes  
1. Per a les pòlisses ramaderes, la Conselleria de Presidència i Agricultura, Pesca, Alimentació i Aigua, comprovarà almenys una mostra del deu per cent per mitjà de la utilització del REREGA, dels punts següents:  
a) Que els llibres de registre d'explotació indicats en la pòlissa existixen en el REREGA i estan donats d'alta en el moment de la formalització de la pòlissa.  
b) Per als llibres de registre d'explotació que superen el control anterior es verificaran les dades següents:  
?La compatibilitat de l'espècie assegurada i la registrada.  
?Que el nombre d'animals assegurats no supera els registrats multiplicats pels coeficients següents:  
?1,45 per a les espècies de bestiar oví caprí  
?1,35 per a les espècies equines i bovins.  
?1,25 per a les gallines i pollastres.  
?1,50 per a la clòtxina  
?1,20 per a la resta d'espècies  
2. Per a les pòlisses que no superen el control anterior, la Conselleria de Presidència i Agricultura, Pesca, Alimentació i Aigua, comunicarà esta circumstància a Agroseguro, SA, i per tant al prenedor de la pòlissa a fi que tinga coneixement de l'origen de les incidències i les esmenen, segons siga procedent, en el termini de trenta dies en l'àmbit de les seues competències.  
  
Quart. Gestió i control de la identitat dels assegurats i la seua alta en l'AEAT  
1. Per a totes les pòlisses la Conselleria de Presidència i Agricultura, Pesca, Alimentació i Aigua, comprovarà que l'assegurat figure d'alta en el fitxer de contribuents de l'AEAT i que el nom o raó social és coherent amb el nom o raó social que per al mencionat NIF/CIF consta en la citada AEAT.  
2. Per a les pòlisses que no superen el control anterior, la Conselleria de Presidència i Agricultura, Pesca, Alimentació i Aigua, comunicarà esta circumstància a Agroseguro, SA, i per tant al prenedor de la pòlissa a fi que tinga coneixement de l'origen de les incidències i les esmenen segons siga procedent en el termini de trenta dies en l'àmbit de les seues competències.  
3. En el cas que l'assegurat estiga de baixa en l'AEAT per defunció succeïda després de la formalització de la declaració de l'assegurança, el prenedor haurà de remetre a la Conselleria de Presidència i Agricultura, Pesca, Alimentació i Aigua, la declaració de l'assegurança i el certificat de defunció de l'assegurat. No seran admissibles les subvencions aplicades a càrrec de la Conselleria de Presidència i Agricultura, Pesca, Alimentació i Aigua, de pòlisses en què l'assegurat ja haguera mort abans de la formalització de la declaració de l'assegurança.  
4. En el cas que l'assegurat estiga de baixa en l'AEAT i siga una persona jurídica, el prenedor haurà de presentar davant de la Conselleria de Presidència i Agricultura, Pesca, Alimentació i Aigua, la declaració d'assegurança i el certificat de baixa expedit per l'AEAT en què conste la data i el motiu de la baixa. No seran admissibles les subvencions aplicades a càrrec de la Conselleria de Presidència i Agricultura, Pesca, Alimentació i Aigua, a pòlisses en què sent l'assegurat persona jurídica o CB, estiguera donat de baixa en l'AEAT abans de la formalització de la declaració de l'assegurança.  
  
Quint. Gestió i control de pòlisses amb parcel·les inscrites en DOP, IGP i CAECV.  
1. Per al pla 2015, els òrgans competents de les DOP, IGP i CAECV entregaran a la Conselleria de Presidència i Agricultura, Pesca, Alimentació i Aigua la documentació (inclòs fitxer electrònic) relativa als DNI/CIF dels titulars inscrits en els seus respectius àmbits competencials i parcel·les corresponents.  
2. La Conselleria de Presidència i Agricultura, Pesca, Alimentació i Aigua comprovarà en una mostra representativa que el DNI/CIF i parcel·les dels assegurats als quals es concedisca la subvenció addicional per inscripció en DOP, IGP i CAECV figuren en la informació presentada pels òrgans competents, i només admetrà a càrrec seu les subvencions de les pòlisses que superen eixe control.  
3. Per a les pòlisses que no superen el control anterior, la Conselleria de Presidència i Agricultura, Pesca, Alimentació i Aigua, comunicarà esta circumstància a Agroseguro, SA, i per tant al prenedor de la pòlissa a fi que tinga coneixement de l'origen de les incidències i les esmenen segons siga procedent en el termini de trenta dies en l'àmbit de les seues competències.  
4. El prenedor només aplicarà subvencions addicionals en concepte de parcel·les inscrites en DOP, IGP o CAECV, quan haja comprovat la certificació que al seu nom ha d'aportar obligatòriament l'assegurat, expedida per l'òrgan competent amb una antelació màxima de dos mesos a la data de formalització de la declaració de l'assegurança i que el DNI/CIF indicat en el certificat coincidisca amb el declarat en la pòlissa de l'assegurança i les parcel·les assegurades figuren inscrites en la DOP, IGP o CAECV.  
  
Sext. Controls documentals i sobre el terreny  
La Conselleria de Presidència i Agricultura, Pesca, Alimentació i Aigua sol·licitarà a Agroseguro, SA, i/o a ENESA, la documentació de pòlisses sobre les quals haja d'aplicar-se subvenció, per a la seua supervisió i realització d'inspeccions sobre el terreny o per mitjà del sistema de teledetecció geogràfica de parcel·les, així com per a la comprovació de la veracitat de les dades. Estos controls es realitzaran per mitjà de mostrejos aleatoris o dirigits. Si dels controls i verificacions es detecta la no procedència de l'aplicació de la subvenció a les pòlisses es recuperaran les quantitats indegudament aplicades per mitjà de les regularitzacions o anul·lacions oportunes a través d'Agroseguro o amb el procediment previst en l'article 10 de l'Orde 14/2015, de 23 de març, de la Conselleria de Presidència i Agricultura, Pesca, Alimentació i Aigua per la qual es regulen les subvencions a les assegurances agràries combinades.  
  
Sèptim. Convocatòria  
D'acord amb la Llei de Pressupostos per a l'exercici 2015 l'import global màxim fixat per a la resolució d'expedients de la convocatòria de l'exercici 2015, de les ajudes regulades en l'Orde 14/2015, de 23 de març, de la Conselleria de Presidència i Agricultura, Pesca, Alimentació i Aigua per la qual es regulen les subvencions a la subscripció d'assegurances agràries del Pla Nacional d'Assegurances Agràries Combinades (DOCV 7503, 13.04.2015), serà el següent:  
  
Aplicació pressupostària: 10.79.76.0713.  
Programa 714.20, Foment i Garantia Agrària.  
Capítol 4  
Línia T3092.  
Import global màxim: 13.119.391 ?.  
  
Octau. Règim de recursos  
Contra esta procedirà el recurs de reposició davant del mateix òrgan que els va dictar, en el termini d'un mes comptador des de l'endemà del dia en què tinga lloc la seua notificació, de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu comú, en la redacció que en fa la Llei 4/1999 o bé directament recurs contenciós administratiu en el termini de dos mesos, comptats des de l'endemà de la seua publicació, de conformitat amb el que establixen els articles 10 i 46 de la Llei de la jurisdicció contenciosa administrativa.  
  
Nové. Entrada en vigor  
Esta resolució entrarà en vigor el dia que es publique en el Diari Oficial de la Comunitat Valenciana i serà aplicable a totes les pòlisses subscrites per al Pla d'Assegurances Agràries Combinades de 2015.  
  
València, 11 de maig de 2015.- El director general de Producció Agrària i Ramaderia, p. d. (disposició addicional primera Orde 14/2015, de 23 de març, del Consell; DOCV 7503): José Miguel Ferrer Arranz.  
  
  
  
ANNEX III  
  
Porcí:  
Resta 5,0380 ?/cap  
Engreix industrial 0,8360 ?/cap  
Transició garrins 0,3190 ?/cap  
Inseminació 1,0780 ?/cap  
Porcs senglars 1,6390 ?/cap  
  
Oví/caprí:  
Resta 0,8250 ?/cap  
Tractants 2,8490 ?/cap  
Especials 8,0190 ?/cap  
  
Equí:  
Resta 3,1460 ?/cap  
Engreix industrial 5,6650 ?/cap  
  
Cunícola: (\*)  
Resta 1,1550 ?/cap  
Engreix industrial 0,0220 ?/cap  
  
Aviari: (\*\*)  
Xicoteta grandària 0,0022 ?/cap  
Menor grandària 0,0220 ?/cap  
Mitja grandària 0,0220 ?/cap  
Major grandària 0,0660 ?/cap  
Grans mides 0,9020 ?/cap  
Pollastre corral 0,0110 ?/cap  
  
Cérvols: 1,5620 ?/cap  
  
Piscifactories marines i continentals:  
Cria 0,0660 ?/ 1000 peixos  
Engreixament 0,0037 ?/kg.  
  
(\*) Les explotacions cunícoles que disposen de baguls congeladors amb capacitat de com a mínim 400 l cada 1.000 femelles reproductores o valor equivalent en la proporció, se'ls incrementa la subvenció en un 30 %.  
(\*\*) Les explotacions aviàries (excloses les de major i grans mides) que disposen de baguls congeladors amb capacitat de com a mínim 1.000 l cada 30.000 places o valor equivalent en la proporció, se'ls incrementa la subvenció en un 30 %.  
  
  
ANNEX IV  
  
Definicions:  
Prima comercial base neta. És la suma de la prima de risc recarregada i dels gastos de gestió d'Agroseguro, neta de bonificacions, i una vegada deduïdes les bonificacions i descomptes, sense tindre en compte els recàrrecs per sinistralitat elevada.  
Prima de risc recarregada. És la prima de risc neta més la prima de reassegurança del Consorci més el recàrrec de Seguretat.  
Prima de risc neta. És la prima base més els gastos de prestacions.